CELEX: 62010CN0460
Language: et
Date: 2010-09-21 00:00:00
Title: Kohtuasi C-460/10 P: Luigi Marcuccio 21. septembril 2010 esitatud apellatsioonkaebus Üldkohtu (kuues koda) 6. juuli 2010 . aasta otsuse peale kohtuasjas T-401/09: Marcuccio versus Euroopa Kohus

4.12.2010   
            
            
               ET
            
            
               Euroopa Liidu Teataja
            
            
               C 328/16
            
         Luigi Marcuccio 21. septembril 2010 esitatud apellatsioonkaebus Üldkohtu (kuues koda) 6. juuli 2010. aasta otsuse peale kohtuasjas T-401/09: Marcuccio versus Euroopa Kohus
   (Kohtuasi C-460/10 P)
   ()
   2010/C 328/31
   Kohtumenetluse keel: itaalia
   
      Pooled
   
   
      Apellant: Luigi Marcuccio (esindaja: advokaat G. Cipressa)
   
      Teine menetlusosaline: Euroopa Liidu Kohus
   
      Apellandi nõuded
   
   Apellant palub Euroopa Kohtul:
   
               —
            
            
               tühistada tervikuna ja ainsagi erandita Üldkohtu kuuenda koja 6. juuli 2010. aasta määrus kohtuasjas T-401/09: Marcuccio vs. Euroopa Liidu Kohus;
            
         
               —
            
            
               tuvastada, et esimeses kohtuastmes esitatud hagi, mille kohta vaidlustatud määrus on tehtud, oli tervikuna ja ainsagi erandita vastuvõetav;
            
         
               —
            
            
               ja lisaks:
            
         
               —
            
            
               esimese võimalusena rahuldada tervikuna ja ainsagi erandita kõik esimeses kohtuastmes esitatud hagiavalduses sisalduvad nõuded; mõista esimeses kohtuastmes kostja poolelt apellandi kasuks välja hüvitis kõigi kulude ja tasude eest, mis apellant on pidanud kandma käesoleva kohtuasja kõigis kohtuastmetes;
            
         
               —
            
            
               või teise võimalusena saata Kohtuasi, milles on esitatud apellatsioonkaebus, tagasi esimesse kohtuastmesse teisele kohtukoosseisule uue sisulise otsuse tegemiseks.
            
         
      Väited ja peamised argumendid
   
   Vaidlustatud määrus on ebaseaduslik eelkõige järgmistel põhjustel: a) lepinguvälist vastutust puudutavate õiguspõhimõtete ekslik, väär ja ebamõistlik tõlgendamine ja kohaldamine, samuti seda käsitleva Euroopa Liidu Kohtu praktika põhistamata ja ebaloogiline eiramine; b) põhjenduse täielik puudumine, ilmselge kaalutlusviga, faktiliste asjaolude ebaõige tõlgendamine ja moonutamine, hageja esitatud tõendite eksitav, mittetäielik ja ekslik hindamine, clare loqui kohustuse rikkumine, ühitamatus, kategoorilisus, meelevaldsus, ebaloogilisus, ebamõistlikkus ja mõistusevastasus; c) vaidluse kesksetes küsimustes otsuse tegemata jätmine ja uurimistoimingute täielik tegemata jätmine Üldkohtu poolt; d) kohtu seisukohtade põhjendamise kohustuse täitmisest hoidumine, kaasa arvatud tõendite, üldiselt teadaolevate asjaolude, kogemuse ja taju hindamise küsimustes; e) kohtus tõendamise koormise tekkimist ja jaotust käsitlevate õiguspõhimõtete ekslik, väär ja ebamõistlik tõlgendamine ning kohaldamine.